Je dobré byť pripravený na prípadné zlé počasie, nejeden z vás si preto otvorí internetový prehliadač a jednoducho sa pozrie, aké počasie hlásia na dnes, na zajtra a pokojne aj na niekoľko dní vopred. Ako sa však taká predpoveď počasia vytvára?
Či bude pršať, fúkať silný vietor alebo bude nádherný slnečný deň, zdá sa, že tí, čo vytvárajú predpovede počasia, vedia všetko už týždeň vopred. Nejde však o žiadne čary, ale o vedu. Predpoveď počasia sa totiž zakladá na aplikácií moderných technológií a poznatkov týkajúcich sa zemskej atmosféry. Predpovede umožňuje meteorológia, teda veda, ktorá skúma napríklad atmosférickú fyziku, atmosférickú chémiu a dokonca aj dynamiku tekutín. Meteorológia existuje už desiatky rokov, no až v 19. storočí došlo k pokroku, vďaka ktorému boli vytvorené pozorovacie meteorologické stanice.
Viac sa už dozviete v našom najnovšom videu.